[{"text_idx": "#000001", "text": "Tahkuna ja Ristna tuletornid pole sel aastal avatud tervet hooaega, sest navigatsioonima\u0308rkidega to\u0308o\u0308tavate tornide laternaruumid vajavad kapitaalremonti."}, {"text_idx": "#000002", "text": "Tornide ku\u0308lastamise tippkuud on juuli ja august, misto\u0303ttu on vallavalitsuse arvates hooaja alguse- ja lo\u0303pukuudel paras aeg keerukat remonti teha.\nRistna torn la\u0308heb to\u0308o\u0308sse mais ja avatakse juulis ning Tahkuna torni remonti alustatakse septembris. Ristnas parandatakse a\u0308ra ka halvas korras olev ro\u0303dupiire. \u201eKuna to\u0308o\u0308d ta\u0308hendavad laterna\u00adruumi torni jalamilt lahti monteerimist, u\u0308les to\u0303stmist, puhastamist, va\u0308rvimist, akende ja tihendite vahetust jne, siis tuleb seda teha soojal, kuival, vihma- ja tuule\u00advaiksel ajal,\u201c selgitas Ko\u0303rgessaare osavalla vanem Niels-Peter Rattiste.\nTa to\u0303i va\u0308lja statistika, et mais-juunis ku\u0308lastab tuletorne va\u0308hem kui 20% kogu aasta jooksul tornides ka\u0308ivatest inimestest. Septembriski ka\u0308ib tornides kaks korda rohkem inimesi kui maikuus. Tornide ku\u0308lastamiseks mo\u0303eldud ja juba ka va\u0308lja reklaamitud u\u0308his\u00adpileteid Rattiste so\u0303nul sel ajal lihtsalt ei mu\u0308u\u0308da. Info, et hooaeg on seekord selline, edastatakse tema so\u0303nul turismiga seotud kanalitesse.\nHiiumaa turismiklastri juhi Kristel U\u0308ksva\u0308rava so\u0303nul tuleb olukorraga leppida ja loota, et to\u0308o\u0308d saab graafikus tehtud.\nNiels-Peter Rattiste selgitusel tuleb tuletorne uuendada 10\u201315 aasta tagant. Ja\u0308rgmiseks vo\u0303iks osavalla vanema so\u0303nul paari aasta vaates minna remonti Hiiumaa enimku\u0308lastatav tuletorn Ko\u0303pu, mille uuendamine vo\u0303tab veelgi kauem aega. Kristel U\u0308ksva\u0308rav loodab, et tornide uuendamine annab ku\u0308lastatavusele aga hoogu juurde."}, {"text_idx": "#000007", "text": "Ka\u0308rdla sadamas peetaval merenodi laadal saab osta nii paate, purjeid, riideid kui ka ajaloolist merekraami. Laat kestab sadamas kella 17-ni."}]